En liten (1,7-2,2 millimeter), blank, avlangt dråpeformet, rødbrun kortvinge. Antennene er forholdsvis korte og spoleformede, 11-leddete med et ganske stort ytterste ledd. Føttene er fire-leddete, hos noen arter kan de være fem-leddete på bakbeina. Pronotum og dekkvinger er rundede, glatte og blanke med noen oppstående børstehår. Bakkroppen er kjegleformet med kraftige, utstående børstehår på sidene.